พนง.ทหารไทยสมัครใจออก 95%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

นายเอกพล ณ สงขลา ผู้ช่วยกรรมการผู้จัดการใหญ่ ธนาคารทหารไทย เปิดเผยถึงความคืบหน้า “โครงการปรับแนวทางบริหารพนักงานบริการ” โดยมอบหมายให้บริษัทผู้ให้บริการภายนอกเป็นผู้เข้ามาดำเนินงานด้านบริการแทนธนาคาร ซึ่งมีพนักงานบริการสมัครใจเข้าร่วมโครงการ 466 คน หรือ 95% และส่วนใหญ่สมัครใจทำงานในหน้าที่เดิมให้แก่ธนาคาร แต่จะอยู่ในฐานะพนักงานของบริษัทผู้ให้บริการภายนอก ตั้งแต่วันที่ 1 ก.พ.นี้ โดยได้รับผลตอบแทนกรณีออกจากธนาคารสูงกว่ากฎหมายกำหนด 
ด้านนายประดิษฐ์ เลี่ยวศิริกุล ผู้ช่วยกรรมการผู้จัดการใหญ่สายงานธุรกิจสาขา ธนาคารทหารไทย กล่าวว่า ธนาคารได้จัดบริการวางแผนทางการเงิน โดยนำเสนอผลิตภัณฑ์ทางการเงินที่เหมาะกับความต้องการลูกค้าที่หลากหลาย ล่าสุดตั้งแต่เดือน ม.ค.มิ.ย. 2554 เมื่อเปิดบัญชี หรือสมัครผลิตภัณฑ์ที่นำเสนอในบริการวางแผนทางการเงิน รับฟรี คอลเลกชัน TMB Teddy Bear ประจำเดือน ให้ลูกค้าได้สะสม 6 เดือน 6 แบบ พิเศษยิ่งขึ้น